یارادان ساغلیغینا
؛
سئودالیلار ایچر چاخیر، سئوگیلی جان ساغلیغینا
بیلیب قانان چكر ایچگی، جان یارادان ساغلیغینا
أرهنلر ایچگیسی اؤزهل، وئریلیر وئرگی وئرهندن
كؤنول اویوموندان هوْپور، ایریشن جان؛ ساغلیغینا
بیلگی بیلهنین سرخوْشو، زؤهره چنگیله أسرهیر
بارداق-بارداغا توْققوشار اولدوزلو دان ساغلیغینا
سئودانین بوْیاغی قاچیب یئنی چاغلارین چاغیندا
دۆزلوكلر قوربانلیق اوْلدو، أیری-یالان ساغلیغینا
تۆركون اوْغوز؛اوْیغور یوْخو، هرهسی بیر پارلاق اولدوز
ماناسچیلار قیمیزلارین ایچر شامان ساغلیغینا
گلمز سایا آتان دانلار، آرخاسیندا باتدی گۆنو
آلپ ارتونقانین آغیتی؛ جوْشدو توران ساغلیغینا
ددهم قورقوتدان قالیبدیر، دستانلی بوْیلار؛ بوْیلارا
بورلاخاتین جام قالدیرار خاتین تۆرکان ساغلیغینا
كاروانسارا دیل اوْلاندا گلن گلر یاتاق سالار
یئنیدن بیر چول تیكیلر یوردو ویران ساغلیغینا
کیفیر آلانیندا چاپدیم چاپیش گئتدیم سوْنسوزلوغا
البیرلشدیم کئچدیم باشا، بو یوْخ اینان ساغلیغینا
یاساقلیغین دوْروغوندا دوْغما یوردون اؤزلهمینده
"بختیار"دا قوْشما قوْشار، میلده؛ موغان ساغلیغینا
(بختیار فرٌخ )
سایت ایل شاهسون
ما را در شبکه های اجتماعی دنبال کنید
نوع مطلب :
برچسب ها :
اشعار بختیار فرخ، بختیار فرخ، شاعران ترک زبان، شاعران ساوه، ایل شاهسون، ایل شاهسون بغدادی،
لینک های مرتبط :
azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab pes_Arab kas_Arab pes_Arab pes_Arab prs_Arab